**ΔΙΕΘΝΕΣ ΦΕΣΤΙΒΑΛ ΠΑΤΡΑΣ 2025**

**ΘΕΑΤΡΙΚΕΣ ΠΑΡΑΣΤΑΣΕΙΣ**

**ΙΟΥΛΙΟΣ**

**Παρ. 4/7** Παράσταση «ΦΙΛΟΚΤΗΤΗΣ» του Σοφοκλή σε σκηνοθεσία Γιώργου Κιμούλη

 με τους Γιώργο Κιμούλη , Δημήτρη Γκοτσόπουλο, Θεόδωρο Κατσαφάδο και ΄

 πολυπληθή θίασο

 Θερινό Δημοτικό Θέατρο, ώρα 21.30

Περιγραφή εκδήλωσης

Στον Φιλοκτήτη ο Σοφοκλής δραματοποιεί μια επιχείρηση απάτης, την οποία οργανώνει ο Οδυσσέας και αναλαμβάνει να εκτελέσει ο Νεοπτόλεμος, ο νεαρός γιος του Αχιλλέα.

Οι δύο άνδρες καταφθάνουν στην ακατοίκητη Λήμνο, στην άκρη, στην εσχατιά του Κόσμου,

εκεί όπου οι Αχαιοί είχαν εγκαταλείψει για δέκα χρόνια τον Φιλοκτήτη, πληγωμένο από µία αγιάτρευτη πληγή. Η αποστολή τους είναι να κλέψουν το περίφημο τόξο του Φιλοκτήτη,

γιατί χωρίς αυτό είναι αδύνατη η άλωση της Τροίας.

“Μισώ την εποχή που ζω. Σκοτεινά χρόνια. Δεν θέλω τη ζωή µου έτσι”

**Κυρ. 6/7** Παιδική παράσταση «Ο ΨΑΡΟΤΡΟΜΑΡΑΣ»

 Θερινό Δημοτικό Θέατρο, ώρα 21.00

Συναγερμός στην Ψαροχώρα! Έρχεται ο Ψαροτρομάρας να ταράξει τα νερά της ήσυχης ζωής του βυθού! Όλα πρόκειται να αλλάξουν. Ένα τεράστιο παλάτι θα χτιστεί στα συντρίμμια των σπιτιών των ψαριών! Η γόπα, το λυθρίνι, το μπαρμπούνι και όλοι οι κάτοικοι του βυθού κάτιπρέπει να κάνουν! Θα μπορέσουν τα ψάρια μαζί με την φίλη τους την Γοργόνα να τον...ψαρέψουν;
Προσοχή όμως, γιατί και τα… κοράλλια έχουν αυτιά!

Ένα έργο που μιλάει για την δημοκρατία τη συνεργασία και την αλληλεγγύη!

Μία παράσταση που με αφορμή την επέτειο του Πολυτεχνείου προτάσσει μηνύματα δημοκρατίας, συλλογικού αγώνα και αλληλεγγύης.

ΜΕ ΤΗΝ ΤΕΧΝΙΚΗ ΤΟΥ ΜΑΥΡΟΥ ΘΕΑΤΡΟΥ (BLACK LIGHT!!)

 Απευθύνεται σε παιδιά έως και έκτη δημοτικού

**Δευτ. 7/7 &** Παράσταση «ΑΙΝΙΓΜΑΤΙΚΕΣ ΠΑΡΑΛΛΑΓΕΣ» του **Eric- Emmanuel Schmitt**

**Τρίτ. 8/7** με τους Γιάννη Μπέζο και τον Πυγμαλίωνα Δαδακαρίδη

 Θερινό Δημοτικό Θέατρο, ώρα 21.30

Περιγραφή εκδήλωσης

Ο Γιάννης Μπέζος και ο Πυγμαλίων Δαδακαρίδης πρωταγωνιστούν στις «Αινιγματικές Παραλλαγές». Μια συνέντευξη που οδηγεί σε ένα σκληρό παιχνίδι της αλήθειας και παράλληλα φανερώνει έναν τρυφερό και ευαίσθητο κόσμο.

Ο Σωτήρης Τσαφούλιαςσυναντάει σκηνοθετικά τονΠυγμαλίωνα Δαδακαρίδηκαι μαζί έρχονται αντιμέτωποι μέσα από το έργο, με τον διχασμό, την απομόνωση, τις ανθρώπινες σχέσεις και τα αιώνια μυστήρια του έρωτα.

**Τετ. 9/7 &** Παράσταση « ΥΠΗΡΕΤΗΣ ΔΥΟ ΑΦΕΝΤΑΔΩΝ» του Κ. Γκολντόνι σε σκηνοθεσία Γ. Κακλέα με τον Βασίλη Χαραλαμπόπουλο

**Πέμ. 10/7** Θερινό Δημοτικό Θέατρο, ώρα 21.30

Περιγραφή εκδήλωσης

Ο ευρηματικός και δαιμόνιος Γιάννης Κακλέας θα σκηνοθετήσει το φετινό καλοκαίρι σε μια μεγάλη περιοδεία σε όλη την Ελλάδα το αριστούργημα του Κάρλο Γκολντόνι, «Ο Υπηρέτης δύο Αφεντάδων» με τον απολαυστικό Βασίλη Χαραλαμπόπουλο στον εμβληματικό ρόλο του Τρουφαλντίνου, του δαιμόνιου υπηρέτη που προσπαθεί να εξυπηρετήσει δύο αφεντικά ταυτόχρονα, δημιουργώντας ένα αξεπέραστο μωσαϊκό παρεξηγήσεων, κωμικών καταστάσεων και διαχρονικών σχολίων για την ανθρώπινη φύση.  Στο πλευρό του Βασίλη Χαραλαμπόπουλου, η καταξιωμένη και αγαπημένη ηθοποιός Φαίη Ξυλά αναλαμβάνει έναν από τους πρωταγωνιστικούς ρόλους, χαρίζοντας στη σκηνή τη μοναδική της ενέργεια και ερμηνευτική δύναμη.

**Σάβ 12/7** ROYAL CLASSICAL BALLET ‘’Η ΛΙΜΝΗ ΤΩΝ ΚΥΚΝΩΝ‘’

Μουσική: PI Tchaikovsky
Χορογραφία: L. Iwanow and M. Petipa

Θερινό Δημοτικό Θέατρο, ώρα 21.30

Περιγραφή εκδήλωσης

Το διασημότερο μπαλέτο όλων των εποχών, το αριστούργημα του Πιοτρ Ίλιτς Τσαϊκόφσκι,  **«Η Λίμνη των Κύκνων»,** παρουσιάζεται από το **ROYAL CLASSICAL BALLET,** σε μια μεγάλη καλοκαιρινή περιοδεία στα ανοιχτά θέατρα σε όλη την Ελλάδα.

 «Η Λίμνη των Κύκνων», μια ιστορία ύμνος στην αγάπη που δεν παύει να γοητεύει τον θεατή. Η πανέμορφη Οντέτ ζει παγιδευμένη σε σώμα κύκνου, εξαιτίας της κατάρας του σκοτεινού μάγου Ρόθμπαρτ. Μόνο τη νύχτα, όταν το φεγγάρι υψώνεται στον ουρανό, παίρνει την ανθρώπινη μορφή της. Όταν ο νεαρός πρίγκιπας Ζίγκφριντ τη συναντά, μαγεύεται από την ομορφιά και την αγνότητά της. Όμως ο πανούργος μάγος προσπαθεί με δόλο να παντρέψει την κόρη του, Οντίλ, τον μαύρο κύκνο, με τον πρίγκηπα. Όταν ανακαλύπτει την αλήθεια, ο Ζίγκφριντ παλεύει για να ελευθερώσει την αγαπημένη του από τα δεσμά της κατάρας. Και καθώς ο ήλιος ανατέλλει, η δύναμη της αληθινής αγάπης τους αποδεικνύεται πιο ισχυρή από κάθε σκοτεινή μαγεία, χαρίζοντάς τους την αιωνιότητα…

**Κυρ. 13/7** Παράσταση «Ο άντρας με την πουά γραβάτα», μαύρη κωμωδία των Ελ Ρόι +

 ΑΒΓ από την ερασιτεχνική θεατρική ομάδα «Θεωρικόν»

 Σε συνεργασία με τον Σύλλογο Φίλων Κλινικής Αποκατάστασης

Πανεπιστημιακού Γενικού Νοσοκομείου Πατρών, «ΔΗΜΗΤΡΗΣ και ΒΕΡΑ ΣΦΗΚΑ»(Σ.φί.Κ.Α.)

 Θερινό Δημοτικό Θέατρο, ώρα 21.30

Περιγραφή εκδήλωσης

**Δευτ.14/7** Παράσταση «ΑΝΤΙΓΟΝΗ» του Σοφοκλή με την Λένα Παπαληγούρα και τον Ηλία Μελέτη

 Θερινό Δημοτικό Θέατρο, ώρα 21.30

Περιγραφή εκδήλωσης

**ΑΝΤΙΓΟΝΗ**

Μια ελεγεία εξέγερσης

Σκηνοθεσία

**Θέμης Μουμουλίδης**

*Να μην ενδώσει. Αυτός είναι ο δικός της νόμος.*

*Το ΟΧΙ της Αντιγόνης ορθώνεται ως η απόλυτη κατάφαση.*

O **Θέμης Μουμουλίδης** επιστρέφει για τρίτη φορά στην ***Αντιγόνη***, την κορυφαία τραγωδία του Σοφοκλή, και σε μια από τις συναρπαστικότερες ηρωίδες στην ιστορία της δυτικής δραματουργίας. Μαζί του ένα σύνολο εξαιρετικών ηθοποιών με την **Λένα Παπαληγούρα** στον ρόλο της Αντιγόνης και τον **Μελέτη Ηλία** στον ρόλο του Κρέοντα.

**Τρίτ. 15/7 &** Παράσταση «ΔΟΝ ΖΟΥΑΝ» με τον Πάνο Βλάχο

**Τετ.16/7** Θερινό Δημοτικό Θέατρο, ώρα 21.30

Περιγραφή εκδήλωσης

Ο ηθοποιός Πάνος Βλάχος και η σκηνοθέτης Λητώ Τριανταφυλλίδου, συνθέτουν μια νέα αφήγηση γύρω από τον εμβληματικό αντιήρωα και επανεξετάζουν τη θέση του άντρα στον σύγχρονο κόσμο.

Μεγάλος καρδιοκατακτητής, βλάσφημος και αδιάφορος για τις συνέπειες των πράξεών του. Από τον Μολιέρο μέχρι τον Λόρδο Βύρωνα, ο Δον Ζουάν συμβολίζει την απόρριψη των παραδοσιακών αξιών και την αναζήτηση της προσωπικής ελευθερίας. Ωστόσο, σε μια κοινωνία έντονων αντιπαραθέσεων και ιδεολογικής σύγχυσης, ο Δον Ζουάν επιβιώνει αναπαράγοντας ιδεολογήματα που εξυπηρετούν τις δικές του φιλοδοξίες και επιθυμίες. Έτσι, σε αυτήν την αναθεωρημένη εκδοχή, ο Πάνος Βλάχος- ως Δον Ζουάν - μεταμορφώνεται σε έναν ναρκισσιστικό ηγέτη που προσφέρει απλοϊκές απαντήσεις απέναντι σε έναν ιδεολογικά πολύπλοκο κόσμο, που ζωντανεύουν με τις ερμηνείες τους οι Κώστας Φιλίππογλου, Παναγιώτης Κατσώλης, Ηλέκτρα Φραγκιαδάκη, Ειρήνη Μπούντα και Μελίνα Βαμπούλα, Τερέζα Καζιτόρη, Κατερίνα Γαλανάκη.

**Πέμ. 24/7** Παράσταση «ΜΙΑ ΑΛΛΗ ΘΗΒΑ»

Θερινό Δημοτικό Θέατρο, ώρα 21.30

Περιγραφή εκδήλωσης

Ο Γαλλο-ουρουγουανός Σέρχιο Μπλάνκο, από τις πιο δυνατές σύγχρονες φωνές του ισπανόφωνου θεάτρου, μας παραδίδει μια σύγχρονη σπουδή για την ανδρική ταυτότητα, την καταπίεση, τη βία και το έγκλημα, την τιμωρία και τις διακρίσεις, αλλά ταυτόχρονα και τις ίδιες τις δημιουργικές διαδικασίες της τέχνης του θεάτρου, με αναφορές στο μύθο του Οιδίποδα αλλά και στο Έγκλημα και τιμωρία του Ντοστογιέφσκι.

Ο διακεκριμένος σκηνοθέτης Βαγγέλης Θεοδωρόπουλος ανέδειξε το πολυεπίπεδο έργο του συγγραφέα με μια σκηνοθεσία που επαινέθηκε ιδιαίτερα από την κριτική και συναρπάζει το κοινό χάρη στον εξαιρετικό ρυθμό και την υποβλητική της ατμόσφαιρα.

 Η παράσταση έχει καθιερωθεί ως σημαντικό θεατρικό γεγονός κυρίως λόγω των εξαιρετικών ερμηνειών των ηθοποιών, του Θάνου Λέκκα στον ρόλο του Συγγραφέα και του ταλαντούχου δημοφιλούς ηθοποιού Δημήτρη Καπουράνη που κέρδισε το βραβείο Δημήτρης Χορν 2022-2023, για την ερμηνεία του στον διπλό ρόλο του Μαρτίν/Φεδερίκου.

**Τρίτ. 29/7** Μια μουσική παράσταση από τον Θεατρικό Οργανισμό

 Κύπρου «ΧΟΡΙΚΑ ΥΔΑΤΑ» - τραγωδίες, κωμωδίες της ζωής μας ιστορίες….

 Κείμενο και σκηνοθεσία Λίνα Νικολακοπούλου

Θερινό Δημοτικό Θέατρο, ώρα 21.30

Περιγραφή εκδήλωσης

Στη μακρόχρονη δημιουργική πορεία της –και στο θέατρο– η Λίνα Νικολακοπούλου έχει έρθει σε επαφή με έργα σπουδαία, καλύπτοντας ένα ευρύτατο ρεπερτοριακό φάσμα, από το αρχαίο δράμα μέχρι και τη σύγχρονη δραματουργία και έχει συνεργαστεί με πολλούς και σπουδαίους σκηνοθέτες και συνθέτες.

Στην παράσταση «Χορικά Ύδατα», η σημαντική Ελληνίδα ποιήτρια και στιχουργός έχει αναλάβει τη σκηνοθεσία, την επιλογή των κειμένων και των χορικών τους καθώς και τη συγγραφή συνδετικών κειμένων. Η παράσταση συνθέτει μια πολύχρωμη παλέτα με στιγμές κωμωδίας και δράματος, εστιάζοντας στα μεγάλα και διαχρονικά θέματα που απασχολούν τον άνθρωπο και ορίζουν τη φύση, τη μοίρα και τα έργα του.

**Πεμ. 31/7** Παράσταση «ΕΚΕΙΝΟΣ ΚΑΙ ΕΚΕΙΝΟΣ» του Κώστα Μουρσελά σε σκηνοθεσία Αλέξανδρου Ρήγα

Θερινό Δημοτικό Θέατρο, ώρα 21.30

Περιγραφή εκδήλωσης

Το φημισμένο και εμβληματικό έργο «Εκείνος κι Εκείνος» είναι ένας ύμνος στην ποιητική αλητεία, στην παράλογη λογική σκέψη και στο ελεύθερο χιούμορ. Ένα έργο που συγγενεύει με το θέατρο του παραλόγου και με την επιθεώρηση, μα πάνω απ’ όλα, με την σατυρική - σκεπτόμενη κωμωδία. Μία κωμωδία "αναρχική" - "αλήτικη" - “ανατρεπτική”. Μία κωμωδία υπεράνω σκέψεων, υπεράνω καταστάσεων, υπεράνω λογικής…

Ο Λουκάς (**Γιώργος Κωνσταντίνου**) και ο Σόλων (**Λεωνίδας Κακούρης**), οι δύο βασικοί πρωταγωνιστές του έργου, είναι δύο σοφοί περιπλανώμενοι μποέμ, δύο άνθρωποι που θέλουν να είναι ελεύθεροι και τίποτα να μην τους εμποδίζει στο ταξίδι της ελευθερίας τους.

 **ΑΥΓΟΥΣΤΟΣ**

**Δευτ. 4/8** Παράσταση «ΦΙΛΟΙ ΓΙΑ ΠΑΝΤΑ»

Θερινό Δημοτικό Θέατρο, ώρα 21.00

Περιγραφή εκδήλωσης

Μια φαντασμαγορική θεατρική παράσταση με τους αγαπημένους ήρωες των παιδιών.

Ένα διασκεδαστικό θεατρικό έργο με πολλά μηνύματα, που μιλάει για την πίστη στον εαυτό μας και τη δύναμη της προσπάθειας, για τη φιλία και την ενότητα, για την αιώνια διαμάχη του καλού με το κακό. Μια θεατρική παράσταση φτιαγμένη με πολλή αγάπη και σεβασμό για τους μικρούς και μεγάλους φίλους, με ταλαντούχους ηθοποιούς και χορευτές, ευφάνταστα σκηνικά

και περίτεχνες μάσκες, σε σκηνοθεσία Άρη Αρμάου. Παίζουν οι ηθοποιοί : Ιωάννα Στασινοπούλου, Άκης Τριανταφυλλίδης, Άδωνης Χατζής, Άννα - Μαρία Δημοσθένους

Συντελεστές παράστασης:  Σκηνοθεσία: Άρης Αρμάος ,Θεατρική διασκευή - Κείμενα: Μάριος Ελευθερίου, Σκηνικά - Κοστούμια: Πάρις Πέτρου, Χορογραφίες - Κινησιολογία: Μαρία Αγγελοπούλου

**Τρίτ. 5/8** Παράσταση «Η ΜΗΤΕΡΑ ΤΟΥ ΣΚΥΛΟΥ» του Παύλου Μάτεσι σε σκηνοθεσία Κώστα Γάκη και μουσική -τραγούδια Σταμάτη Κραουνάκη με την Ηρώ Μανέ

Θερινό Δημοτικό Θέατρο, ώρα 21.30

Περιγραφή εκδήλωσης

Σε συνέχεια της μεγάλης επιτυχίας που είχε τη φετινή θεατρική σεζόν στο θέατρο Ακροπόλ, το εμβληματικό έργο του **Παύλου Μάτεσι**, ***«Η Μητέρα του Σκύλου»***, που συγκαταλέγεται στα 1001 βιβλία της παγκόσμιας λογοτεχνίας που πρέπει να διαβάσει κανείς στη ζωή του, θα παρουσιαστεί το καλοκαίρι σε περιοδεία, σε μεγάλες πόλεις της Ελλάδας, σε σκηνοθεσία **Κώστα Γάκη** και μουσική-τραγούδια του **Σταμάτη Κραουνάκη**.

Η **Υρώ Μανέ** ενσαρκώνει την ηρωίδα Ραραού, μια από τις πιο σπαρακτικές και ταυτόχρονα εξαιρετικά δυναμικές προσωπικότητες της σύγχρονης ελληνικής λογοτεχνίας.

**Τετ.27/8**  «ΜΟΤΣΑΡΤ, Ο ΜΑΓΙΚΟΣ ΑΥΛΟΣ» *του Βόλφγκανγκ Αμαντέους Μότσαρτ*

Ένα Μουσικό Παραμύθι πλημμυρισμένο από τις υπέροχες μελωδίες αυτού του μοναδικού συνθέτη, από την Παιδική Σκηνή Κάρμεν Ρουγγέρη

Σκηνοθεσία

Κάρμεν Ρουγγέρη – Χριστίνα Κουλουμπή

Θερινό Δημοτικό Θέατρο, ώρα 21.00

Περιγραφή εκδήλωσης

Η Κάρμεν Ρουγγέρη και οι συνεργάτες της, στην καλοκαιρινή περιοδεία, θα γνωρίσουν στους μικρούς αλλά και τους μεγάλους φίλους τους, τον μοναδικό Βόλφγκανγκ Αμαντέους Μότσαρτ, μεταμορφώνοντας την όπερα «Ο Μαγικός Αυλός» σε ένα Μουσικό Παραμύθι πλημμυρισμένο από τις υπέροχες μελωδίες αυτού του μοναδικού συνθέτη.

**ΣΕΠΤΕΜΒΡΙΟΣ**

**Δευτ. 1/9** Παράσταση «ΣΥΜΦΩΝΟ ΣΥΜΒΙΩΣΗΣ» με τους

 Λευτέρη Ελευθερίου και τον Αντώνη Κρόμπα

Θερινό Δημοτικό Θέατρο, ώρα 21.30

Περιγραφή εκδήλωσης

Δύο υπέροχοι κωμικοί υπογράφουν 'Σύμφωνο Επιβίωσης'

Ο Αντώνης Κρόμπας και ο Λευτέρης Ελευθερίου το αχτύπητo κωμικό δίδυμο
της νέας ελληνικής κωμικής σκηνής, έρχονται με ένα καταπληκτικό
comedy show και υπογράφουν 'Σύμφωνο Επιβίωσης'.

Σχολιάζουν, σατιρίζουν, υποκρίνονται, εκνευρίζουν και ερεθίζουν το κοινό μέσα σε ένα καταιγιστικό δίωρο!

Απορίες, καταγγελίες, ποιήματα, και όλης της γης τα κρίματα
αμέσως συγχωρούνται κι ευθύς ξαναγεννιούνται!

**Τρίτ. 2/9** Παράσταση «ΜΟΝΟΣ ΜΕ ΤΟΝ ΑΜΛΕΤ» με τον Αιμίλιο Χειλάκη

Θερινό Δημοτικό Θέατρο, ώρα 21.30

Περιγραφή εκδήλωσης

Ο Άμλετ επιστρέφει πιο μόνος, πιο σύγχρονος, πιο επιτακτικός από ποτέ.
Ο Αιμίλιος Χειλάκης ανεβαίνει ξανά στη σκηνή για να ερμηνεύσει τους βασικούς ρόλους του σαιξπηρικού δράματος σε μια υποβλητική παράσταση που συγκλόνισε κοινό και κριτικούς.

Το «Μόνος με τον Άμλετ», βασισμένο στον «Άμλετ» του William Shakespeare, είναι μια τολμηρή διασκευή του εμβληματικού έργου, βασισμένη στη μετάφραση του Γιώργου Χειμωνά, και επιστρέφει οχτώ χρόνια μετά το τελευταίο του ανέβασμα. Σε σκηνοθεσία του ίδιου του Αιμίλιου Χειλάκη και του Μανώλη Δούνια, ξεδιπλώνει τα πάθη, τις εσωτερικές συγκρούσεις και την τραγική ειρωνεία που διατρέχει την ιστορία του Άμλετ.

**Τετ. 3/9** Παράσταση «ΕΛΕΝΗ- Η ΔΙΚΗ ΜΙΑΣ ΠΟΡΝΗΣ» με την Λυδία Κονιόρδου

Θερινό Δημοτικό Θέατρο, ώρα 21.30

Περιγραφή εκδήλωσης

ΕΛΕΝΗ Η δίκη μιας πόρνης του Μιγκέλ Ντελ Άρκο

Στο ρόλο της Ελένης, η Λυδία Κονιόρδου

Σκηνοθεσία: Χρήστος Σουγάρης

Η παράσταση «Ελένη - Η δίκη μιας πόρνης» του Μιγκέλ Ντελ Άρκο, σε σκηνοθεσία Χρήστου Σουγάρη, με τη Λυδία Κονιόρδου στον ομώνυμο ρόλο, ξεκινά τον Ιούνιο την καλοκαιρινή της περιοδεία. Το συγκλονιστικό αυτό έργο παρουσιάζεται για πρώτη φορά στο ελληνικό κοινό, σε επιλεγμένους σταθμούς, σε όλη τη χώρα.

**Πεμ. 4/9** Παράσταση των Μιχάλη Ρέππα και Θανάση Παπαθανασίου

«Ούτε μπρος, ούτε πίσω»

Θερινό Δημοτικό Θέατρο, ώρα 21.30

Ο **Θανάσης Παπαθανασίου** και ο **Μιχάλης Ρέππας,** σε παραγωγή της εταιρείας **Μέθεξις** του **Χρήστου Τριπόδη,** παρουσιάζουν αυτό το καλοκαίρι σε όλη την Ελλάδα τη νέα τους παράσταση **«Ούτε Μπρος ούτε Πίσω»**. Πρωταγωνιστούν: **Χρύσα Ρώπα, Αντώνης Λουδάρος, Ματθίλδη Μαγγίρα, Πάνος Σταθακόπουλος, Δήμητρα Στογιάννη, Γιάννης Δρακόπουλος, Ιωάννης Απέργης.**

**Παρ. 5/9** Παράσταση Γιώργου Τσουρή «170 ΤΕΤΡΑΓΩΝΙΚΑ»

Θερινό Δημοτικό Θέατρο, ώρα 21.30

Περιγραφή εκδήλωσης

Για 7η σεζόν τα ***170 ΤΕΤΡΑΓΩΝΙΚΑ***, ένα από τα πλέον επιτυχημένα νεοελληνικά κείμενα της τελευταίας δεκαετίας, συνεχίζουν τις παραστάσεις τους.

**170 ΤΕΤΡΑΓΩΝΙΚΑ**

Η παράσταση φαινόμενο, που χάρισε στον συγγραφέα και ηθοποιό **Γιωργή Τσουρή**το βραβείο**«Δημήτρης Χορν»,** **μετά από 6 χειμερινές σεζόν**, περισσότερες από **450 παραστάσεις και 90.000 θεατές.**

Άφθονο γέλιο και δράση, σε ένα οικογενειακό «ρινγκ» 170 τετραγωνικών.

Ένα σύγχρονο έργο που λάτρεψε το κοινό.

Τη σκηνοθεσία υπογράφει ο **Γιώργος Παλούμπης**.

**Πέμ. 18/9** Παράσταση «ΑΝΔΡΟΜΑΧΗ» του Ευριπίδη σε σκηνοθεσία Μαρία Πρωτόπαππα

Θερινό Δημοτικό Θέατρο, ώρα 21.30

Περιγραφή εκδήλωσης

~ Όταν η ανθρώπινη δικαιοσύνη αποτυγχάνει,

η Νέμεση επαναφέρει την ισορροπία και το δικαίωμα της γυναίκας να διεκδικήσει τη θέση της στον κόσμο ~

Η Μαρία Πρωτόπαππα θα παρουσιάσει , μία τραγωδία που παραμένει εκπληκτικά επίκαιρη, διερευνώντας τις εμπειρίες του τρόμου και της καταστροφής, τις ατομικές επιλογές και τη βαθιά επιρροή τους στην κοινωνία.

Στηριζόμενη στη μετάφραση του Γ. Β. Τσοκόπουλου, η σπουδαία σκηνοθέτιδα και

ηθοποιός, επεξεργάζεται δραματουργικά και σκηνοθετικά ένα έργο που εγείρει

νευραλγικά ερωτήματα και με τον δυναμισμό που τη χαρακτηρίζει, αναλαμβάνει τον

ρόλο της Γυναίκας.

Ένα μοναδικό υποκριτικό ανσάμπλ αποδίδει τους ρόλους των υπολοίπων τραγικών

προσώπων: Ο Αργύρης Ξάφης υποδύεται την Ανδρομάχη, ο Τάσος Λέκκας την

Ερμιόνη, ο Γιάννης Νταλιάνης τον Μενέλαο και ο Δημήτρης Πιατάς τον Πηλέα. Στον

ρόλο της Θέτιδας θα δούμε τη Στέλλα Γκίκα, ενώ στο χορό τους Δημήτρη Γεωργιάδη, Δημήτρη Μαμιό, Κωνσταντίνο Πασσά, Γιώργο Φασουλά, Γιάννη Μάνθο